An TDN a zo an danvez pennañ a ya d'ober ar c'hromozomoù, dieub eo er c'helligoù prokariot dre ma n'eo ket dispartiet an nukleoplasm hag ar sitoplasm gant goloenn an nukleus er c'helligoù-se. Hogen en em gav an TDN e nukleus ar c'helligoù eukariot, pa vez dispartiet an nukleoplasm deus ar sitoplasm. Ur stumm doubl a zo gant ar vakromolekulenn-se, dispartiet eo e daou chadenn nukleotidoù o vezañ liammet an eil gant eben dre liammoù-gwan. Pep nukleotidenn a zo savet gant ur fosfat, ur sukr (dezoksiriboz) hag ur vazenn azotek.